Olusola Obada (an haifi Olusola Idowu Agbeja a ranar 27 ga watan Yuni, shekara ta 1951) ɗyar siyasan Najeriya ne kuma lauya ta hanyar sana'a. Ta rike mukamin mataimakiyar gwamnan jihar Osun daga 2003–00, a matsayin karamar ministar tsaro ta Najeriya daga 2011 - 2012 sannan ta zama ministar tsaron Najeriya daga 2012 - 2013 a karkashin majalisar ministocin Shugaba Goodluck Jonathan . tayi aiki a matsayin yar talla a kamfanin jirgin sama. An haife ta a gidan Agbejanlabofa na Obodi a Ijeshaland a ranar 27 ga Yuni, 1951, Olusola ta kammala karatun firamare a UMC Demonstration School, Ibadan sannan ta yi makarantar sakandare a Queen's School, Ede, Jihar Osun. Wata tsohuwar dalibar kwalejin fasaha ce ta Watford, Watford, United Kingdom inda ta yi karatun Advertising Administration kafin ta ci gaba zuwa Jami'ar Buckingham, Buckingham, United Kingdom don yin karatun Lauya sannan daga baya aka kira ta zuwa Barikin Nijeriya a 1986. Olusola ta fara aiki a matsayin Jami’ar Talla a Kamfanin Jirgin Sama na Nigeria kafin ta bar kamfanin ta yi aiki a matsayin Manajan Abokin Hulɗa a kamfanin Olusola Agbeja da Co. a shekarar 1986.